Касьцёл Найсьвяцейшай Тройцы (Косаў)

**Касьцёл Найсьвяцейшай Тройцы** — помнік архітэктуры другой паловы XIX стагодзьдзя ў Косаве. Знаходзіцца ў паўднёва-ўсходняй частцы места, на гістарычнай Касьцельнай вуліцы. Дзее. Твор архітэктуры нэараманскага стылю. Аб’ект Дзяржаўнага сьпісу гістарычна-культурных каштоўнасьцяў Беларусі.

## Гісторыя

### Вялікае Княства Літоўскае
Першы драўляны касьцёл у Косаве збудавалі ў 1626 годзе з фундацыі кацлера Льва Сапегі, які падараваў абраз «Маці Божая Ласкавая» 1620 году.

12 лютага 1746 году ў касьцёле ахрысьцілі Тадэвуша Касцюшку, які нарадзіўся 4 лютага таго ж году ў суседняй Марачоўшчыне. Цырымонію правёў прыёр Дамініканскага ордэну з Гошчава а. Раймунд Корсак. Мэтрычная кніга з запісам хрышчэньня з гэтага году пад № 479, знаходзіцца ў Нацыянальным музэі ў Варшаве. Захавалася каменная купель з старога касьцёла.

### Пад уладай Расейскай імпэрыі
Па трэцім падзеле Рэчы Паспалітай (1795 год), калі Косаў апынуўся ў складзе Расейскай імпэрыі, касьцёл працягваў дзеяць. У 1872 годзе касьцёл згарэў у час вялікага пажару ў месьце.

У 1877 годзе скочылася будаваньне мураванага касьцёла на сродкі парафіянаў і прамыслоўца Вандаліна Пуслоўскага.

### Найноўшы час
У 1928 годзе пры касьцёле паставілі помнік удзельнікам нацыянальна-вызвольнага паўстаньня 1863—1864 гадоў. За савецкім часам касьцёл не зачыняўся.

## Архітэктура
Помнік архітэктуры нэараманскага стылю. Гэта 1-нэфавы прастакутны ў пляне аб’ём зь ніжэйшай 5-граннай апсыдай і 2 закрысьціямі. Галоўны фасад адзначаецца 4-граннай шатровай вежай-званіцай, дэкараванай трайной стральчатай аркатурай і прарэзанай акном-ружай у прафіляванай стральчатай арцы. Партал увахода вылучаецца стральчатым праёмам і завяршаецца стромкім 2-схільным вімпэргам. Бакавыя фасады рытмічна падзяляюцца прыступкавымі контрфорсамі, стральчатымі вокнамі зь вітражамі.

Унутраная прастора перакрываецца цыліндрычным скляпеньнем з распалубкамі і падпружнымі аркамі, аздобленымі арнамэнтальнай размалёўкай. Над уваходам хоры на 2 калёнках. Захаваўся мэханічны арган. Мастацка-кампазыцыйным цэнтрам галоўнага алтара выступае абраз «Маці Божая Міласьцівая». Захаваліся габэленавыя арнаты 1781 і 1852 гадоў, драўляныя скульптуры анёла і Яна Хрысьціцеля. Захоўваецца копія арыгінальнага запісу ў мэтрычнай кнізе аб хрышчэньні Тадэвуша Касьцюшкі.

## Галерэя
### Гістарычныя здымкі

Kosaŭ, Kaścielnaja, Trajecki. Косаў, Касьцельная, Траецкі (F. Drazdoŭski, 1924-32).jpg|Ф. Драздоўскі, 1924—1932 гг.
Kosaŭ, Kaścielnaja, Trajecki. Косаў, Касьцельная, Траецкі (F. Drazdoŭski, 1924-32) (2).jpg|Ф. Драздоўскі, 1924—1932 гг.
Kosaŭ, Kaścielnaja. Косаў, Касьцельная (F. Drazdoŭski, 1924-32).jpg|Ф. Драздоўскі, 1924—1932 гг.


Kosaŭ, Trajecki. Косаў, Траецкі (F. Drazdoŭski, 1924-32).jpg|Ф. Драздоўскі, 1924—1932 гг.
Kosaŭ, Trajecki. Косаў, Траецкі (1926).jpg|1926 г.
Kosaŭ, Kaścielnaja, Trajecki. Косаў, Касьцельная, Траецкі (1930-35).jpg|1930—1935 гг.


### Сучасныя здымкі

KosavaKascio020.JPG|Галоўны фасад
KosavaKascio008.JPG|З боку апсыды
Church of the Holy Trinity in Kosava. Косава - panoramio (2).jpg|Інтэр'ер


## Заўвагі

## Крыніцы

## Літаратура
* 

## Вонкавыя спасылкі

* 
*  

Катэгорыя:Касьцёлы Беларусі
Катэгорыя:Івацэвіцкі раён